

 **REPUBLIKA HRVATSKA PRIJEDLOG**

**VARAŽDINSKA ŽUPANIJA**

 **Županijska skupština**

KLASA: 240-02/23-01/1

URBROJ: 2186-01/1-23-1

Varaždin, studenog 2023.

Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21), članka 30. točke 34. Statuta Varaždinske županije („Službeni vjesnik Varaždinske županije“, broj 26/18, 7/20, 65/20 - pročišćeni tekst i 11/21), te članka 56. Poslovnika o radu Županijske skupštine Varaždinske županije („Službeni vjesnik Varaždinske županije“, broj 14/18, 7/20, 65/20 - pročišćeni tekst i 11/21), Županijska skupština Varaždinske županije na \_\_. sjednici, održanoj studenog 2023. godine, donosi

**ANALIZU STANJA**

**sustava civilne zaštite na području Varaždinske županije za 2023. godinu**

1. **UVOD**

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Varaždinska županija obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22) (u daljnjem tekstu: Zakon), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Temeljem članka 23. Zakona i članka 4. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (Narodne novine" br. 126/19 i 17/20) usvojeni su sljedeći dokumenti:

* **RJEŠENJE o razrješenju i imenovanju člana Stožera civilne zaštite Varaždinske županije** (KLASA: 810-01/21-01/5, URBROJ: 20186-02/1-23-129).
1. **VAŽNIJE SASTAVNICE SUSTAVA CIVILNE ZAŠTITE I NJIHOVO STANJE**
	1. **PROCJENA RIZIKA OD VELIKIH NESREĆA ZA PODRUČJE VARAŽDINSKE ŽUPANIJE**

Županijska skupština Varaždinske županije, na sjednici održanoj, 10. prosinca 2019. godine, donijela je Odluku o donošenju Procjene rizika od velikih nesreća za područje Varaždinske županije („Službeni vjesnik Varaždinske županije“, broj 82/19), a 2020. Odluku o izmjena i dopunam Procjene rizika za područje Varaždinske županije.

Procjenu rizika od velikih nesreća za područje Varaždinske županije izradila je Radna skupina osnovana Odlukom Župana Varaždinske županije o postupku izrade Procjene rizika od velikih nesreća za područje Varaždinske županije i osnivanju Radne skupine za izradu Procjene rizika od velikih nesreća za područje Varaždinske županije („Službeni vjesnik Varaždinske županije“, broj 38/17).

Procjena rizika od velikih nesreća za područje Varaždinske županije izrađena je sukladno Smjernicama za izradu Procjene rizika od velikih nesreća na području Varaždinske županije („Službeni vjesnik Varaždinske županije“, broj 73/16).

Župan je donio novu Odluku o postupku izrade Procjene rizika od velikih nesreća za područje Varaždinske županije i osnivanju Radne skupine za izradu Procjene rizika od velikih nesreća za područje Varaždinske županije, KLASA: 920-03/23-01/3, URBROJ: 2186-02/1-23-37 od 9. listopada 2023. godine te se postupak izrade za istu provodi.

* 1. **PLANSKI DOKUMENTI U PODRUČJU CIVILNE ZAŠTITE**
		1. **Plan djelovanja civilne zaštite za područje Varaždinske županije**

Procjena rizika od velikih nesreća za područje Varaždinske županije temelj je izrade Plana djelovanja civilne zaštite za područje Varaždinske županije.

Temeljem članka 3., stavka 4. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („NN“ br. 66/21), Planovi djelovanja sustava civilne zaštite izrađuju se isključivo za potrebe djelovanja kapaciteta sustava civilne zaštite za slučaj izvanrednih događaja/prijetnji iz kategorije neprihvatljivih i toleriranih rizika ili, u izuzetnim slučajevima, prihvatljivih rizika.

Plan djelovanja civilne zaštite za područje Varaždinske županije donosi Župan Varaždinske županije.

* 1. **VOĐENJE EVIDENCIJE PRIPADNIKA OPERATIVNIH SNAGA SUSTAVA CIVILNE ZAŠTITE VARAŽDINSKE ŽUPANIJE**

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine“, broj 75/16), Varaždinska županija vodi evidenciju članova Stožera civilne zaštite Varaždinske županije.

Jedinice lokalne samouprave s područja Varaždinske županije podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno, dostavljaju Upravnom odjelu za gospodarstvo i europske poslove Varaždinske županije, koja ih objedinjava, nadopunjuje podacima koje izrađuje samostalno te dostavlja Područnom uredu civilne zaštite Varaždin najkasnije do 30. prosinca svake godine.

1. **OPERATIVNE SNAGE SUSTAVA CIVILNE ZAŠTITE**

Na području Varaždinske županije mjere i aktivnosti u sustavu civilne zaštite provode sljedeće operativne snage sustava civilne zaštite:

* Stožer civilne zaštite Varaždinske županije,
* Vatrogasna zajednica Varaždinske županije,
* Društvo Crvenog križa Varaždinske županije,
* Hrvatska gorska služba spašavanja – Stanica Varaždin,
* Specijalistička postrojba civilne zaštite za traganje i spašavanje u ruševinama Varaždinske županije – u formiranju,
* Specijalistička postrojba civilne zaštite za traganje i spašavanje u poplavama Varaždinske županije – u formiranju,
* Koordinatori na lokaciji,
* Pravne osobe od interesa za sustav civilne zaštite Varaždinske županije,
* Udruge.

##  STOŽER CIVILNE ZAŠTITE

Stožer civilne zaštite Varaždinske županije imenovan je Rješenjem o imenovanju članova Stožera civilne zaštite Varaždinske županije („Službeni vjesnik Varaždinske županije“, broj 62/21).

Stožer civilne zaštite Varaždinske županije sastoji se od načelnice Stožera, zamjenice načelnice Stožera i 23 člana.

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom Stožera civilne zaštite rukovodi načelnik Stožera, a kada se proglasi velika nesreća, rukovođenje preuzima Župan Varaždinske županije.

Način rada Stožera civilne zaštite uređen je Poslovnikom o načinu rada Stožera civilne zaštite Varaždinske županije („Službeni vjesnik Varaždinske županije“, broj 65/21).

Stožer civilne zaštite je tijekom 2023. godine održao 3. sjednice na kojima se između ostalog razmatralo donošenje planskih dokumenata sukladno *Programu aktivnosti u provedbi posebnih mjera zaštite od požara od interesa za Republiku Hrvatsku u 2023. godini* te procjeni situacije i nastalih šteta od velike količine padalina i nastalih bujica na području Varaždinke županije i druge aktivnosti.

Tijekom 2023. godine provedeno je u suradnji s Ravnateljstvom civilne zaštitite RH osposobljavanje novih članova Stožer civilne zaštite za rad u istom. Također u suradnji s Područnim uredom civilne zaštitite Varaždin održano je povodom Dana europskog broja za hitne službe 112 natjecanje u orijentacijskom kretanju, a povodom Dana civilne zaštite proveden je kviz znanja putem mrežne infrastrukture MUPNet TETRA.

##  VATROGASNA ZAJEDNICA VARAŽDINSKE ŽUPANIJE

Na području Varaždinske županije djeluju:

* Vatrogasna zajednica Varaždinske županije (VZVŽ),
* 6 gradskih vatrogasnih zajednica (VZG),
* 17 općinskih vatrogasnih zajednica (VZO),
* 116 vatrogasnih postrojbi (112 teritorijalnih dobrovoljnih vatrogasnih društava (DVD) i 4 dobrovoljna vatrogasna društva u gospodarstvu te 2 profesionalne vatrogasne postrojbe: Javna vatrogasna postrojba (JVP) Grada Varaždina i Profesionalna vatrogasna postrojba u gospodarstvu (PVP) Varteks Varaždin,

 U svakom od 6 gradova i 22 općine na području Županije djeluje najmanje 1 vatrogasna organizacija, a posebna pažnja posvećuje se budućnosti vatrogastva kroz podršku aktivnostima više od 2000 pripadnika vatrogasne mladeži.

* **Kadrovska popunjenost**

Vatrogasna zajednica Varaždinske županije ima 8.733 člana, od toga 1.985 operativnih vatrogasaca i 706 pričuvnih (podaci iz aplikacije VATROnet – matična knjiga/baza podataka HVZ-a).

* **Osnovna oprema za djelovanje u slučaju velikih nesreća i katastrofa**

Vatrogasna zajednica Varaždinske županije za djelovanje u slučaju velikih nesreća i katastrofa posjeduje:

* 115 vatrogasnih objekata,
* 82 navalnih vozila,
* 17 autocisterni,
* 106 kombi vozila,
* 5 vozila za spašavanje s visina,
* 6 specijalnih vozila,
* 11 zapovjednih vozila,
* 349 različite vatrogasne pumpe,
* 311 izolacijskih aparata,
* oko 30 000 metara «B» i «C» tlačnih cijevi.
* **Značajnije aktivnosti provedene u 2023. godini**
* od 1.1. do 27.10.2023. provedeno je ­­­1.174 vatrogasnih intervencija (događaja) na području Županije (197 požarnih intervencija, 920 tehničkih intervencija, 54 ostale intervencije – od 1.1. do 31.12.2022. odrađeno je 927 intervencija)
* provedene sve zadaće koje proizlaze iz Programa aktivnosti u provedbi posebnih mjera zaštite od požara od interesa za Republiku Hrvatsku u 2023. godini, u kojoj su postrojbe VZVŽ uključene na 3 izvanredne dislokacije i jednu redovitu dislokaciju,
* u školskoj godini 2022./2023. za različita vatrogasna zvanja i specijalnosti osposobljen je 631 polaznik,
* smotra i prezentacija dijela opreme i tehnike Vatrogasne zajednice Varaždinske županije,
* nabavljeno nekoliko novijih vatrogasnih vozila,
* podijeljeno oko 30.000 letaka s preventivnim porukama i 600 plakata,
* pregledano oko 4.650 izvora vode, od čega oko 4.400 hidranata,
* sudjelovanje na 15. Državnom natjecanju vatrogasne mladeži, 14. natjecanju vatrogasne mladeži Varaždinske županije, Kupu VZVŽ za vatrogasnu mladež i pomladak, Koordinacijskom natjecanju vatrogasnog pomlatka SZ Hrvatske,

Susretu vatrogasne mladeži Republike Hrvatske i Repiblike Slovenije,

* održavanje dobre međunarodne suradnje s kolegama iz Slovenije, Austrije, Njemačke, Češke, Slovačke, Srbije i Velike Britanije.

### Javna vatrogasna postrojba Grada Varaždina

* **Kadrovska popunjenost**

Javno vatrogasna postrojba Grada Varaždina ima 57 zaposlenika, od toga 54 zaposlenika radi na poslovima profesionalnog vatrogastva.

* **Osnovna oprema za djelovanje u slučaju velikih nesreća i katastrofa:**
* 1 zapovjedno vozilo (prijevoz 4+1 osoba),
* 2 navalna vozila (2500 l vode + 400 l pjenila, prijevoz 5+1 osoba,2700 l vode + 400 l pjenila, prijevoz 5+1 osoba),
* 1 autocisterna (6400 l vode, prijevoz 2+1 osoba),
* 1 kombinirano vozilo za gašenje (4000 l vode + 400 l pjenila + 500 kg praha, 90 kg CO2, prijevoz 2+1 osoba),
* 1 vozilo za gašenje šumskih požara (6000 l vode, prijevoz 2+1 osoba),
* 1 vozilo za akcidente (oprema za akcidentne situacije, prijevoz 2+1 osoba),
* 1 vozilo za tehničke intervencije (prijevoz 2+1 osoba),
* 2 autoljestve (32 m, prijevoz 2+1 osoba,53 m, prijevoz 2+1 osoba),
* vozilo s opremom za spašavanje s visina (prijevoz 1+2),
* vozilo za prijevoz tereta-kamionet (prijevoz 2+1 osoba),
* vozilo za prijevoz vatrogasaca i opreme (prijevoz 4+1 osoba),
* kombi vozilo za prijevoz vatrogasaca (prijevoz 8+1 osoba),
* vozilo za prijevoz vatrogasaca (4+1 osoba),
* vozilo za prijevoz vatrogasaca (4+1 osoba),
* Uskočni jastuk, 1 kom.,
* Čamac gumeni 6 (m) s motorom 100 KS,
Čamac gumeni 3,8 (m) s motorom 25 KS,
* Šator,
* Platforma za spašavanje s leda i iz vodenih površina.
* **Značajnije aktivnosti provedene u 2023. godini**

JVP Grada Varaždina izvršavala je aktivnosti i mjere s područja svog redovnog djelovanja iz svojeg djelokruga i nadležnosti sukladno odredbama zakonskih i podzakonskih propisa kojima se uređuje područje vatrogastva i zaštite od požara te sustava civilne zaštite:

**Nabavljena oprema:**

* oprema za traganje i spašavanje iz ruševina:
	+ Vibraskop
	+ Prijenosni reflektor
	+ Agregat za struju 2 kW
	+ Vibracijske bušilice, aku bušilice i brusilice
	+ Zaštitna odjeća i obuća za potražni tim
	+ Komplet zaštitnih kaciga za tehničke intervencije
	+ Komplet zračnih jastuka
* opreme za spašavanje iz dubina i visina
	+ užad, karabineri, penjački opasači, zaštitne kacige, rukavice, čizme
	+ torbe za opremu
	+ rasklopne teleskopske ljestve
* oprema za gašenje požara i mjerenje koncentracije
	+ Visokotlačne H cijevi
	+ 5 naprtnjača za gašenje šumskih požara
	+ Dozimetar polimaster
	+ Dodatna oprema za eksploziometar
* zaštitna i radna odjeća i obuća
	+ Radne cipele
	+ 10 zaštitnih kombinezona za šumske požare
	+ Radne cipele za djelatnike
	+ Radne odore za djelatnike
	+ 15 kompleta zaštine odjeće
* odrađeni su servisi
	+ Na navalnom vozilu, auto cisterni
	+ Na dvije autoljestve
	+ Na kompresoru za punjenje boca zrakom
	+ Redovni servisi izolacijskih aparata
	+ Eksploziometara
	+ Defibrilatora
	+ Radio komunikacijskih uređaja
	+ Ronilačke opreme
	+ Odjela za radove na vodi
	+ Trake za trčanje

**Osposobljavanja:**

* Osposobljavanje za servisera zaštitnih maski (12 djelatnika)
* Gašenje požara u zatvorenom prostoru-SPU- (24 djelatnika)
* Prekvalifikacija –vatrogasni tehničar- (1 djelatnik)
* Gašenje šumskih požara i prijevoz helikopterom (2 djelatnika)
* Otvaranje vrata i brava (8 djelatnika)
* Visoko obrazovanje – Veleučilište Karlovac (1 djelatnik)

**Dislokacija:**

Od 29.06.-21.09.2023. provedenaje **redovna** dislokacija vatrogasaca i vatrogasnih vozila na otok Lastovo:

* navalno vozilo, vozilo za gašenje šumskih požara i zapovjedno vozilo s opremom
* 6 vatrogasaca / po smjeni, odrađeno 6 smjena po 15 dana

Od 20 07.- 25.07.2023 provedena je **izvanredna** dislokacija vozila i vatrogasaca u Novsku – nevrijeme:

* autoljestva 32 m,
* 8 vatrogasca/4 smjene po 2 vatrogasca

**Sudjelovanje postrojbe sa vozilima i vatrogascima na vježbama:**

* „Drava 2023“ - organizator Nastavni zavod za hitnu medicinu VŽ Županije,
* „Vojno skladište Banjšćina“ – MORH,
* „ Poplava Žabnik“ – VZO Trnovec Bartolovečki
* „ Požar 2023“ – HEP operator distribucijskog sustava, Varaždin
* Studentski centar Varaždin – vježba evakuacije i gašenja požara
* Rescue challenge 2023 – Karlovac
* Spašavanje u prometu - Karlovac 2023
* izrađen Program rada i plan razvoja JVP Grada Varaždina za 2024. godinu (URBROJ: 269-1/23 od 15. 09. 2023. godine) u kojem je detaljno razrađena potreba Vatrogasne postrojbe u sustavu zaštite i spašavanja

**Značajnija osiguranja:**

* Svjetsko rukometno prvenstvo U19 – 02.-13.08.2023. Arena Varaždin
* Aero piknik – aerodrom Varaždin
* Osiguranje WRC utrke Trakošćan

## HRVATSKI CRVENI KRIŽ, DRUŠTVO CRVENOG KRIŽA VARAŽDINSKE ŽUPANIJE (Skraćeni naziv: DCK Varaždinske županije)

Sukladno Zakonu o Hrvatskom Crvenom križu („Narodne novine“, broj 71/10), a u dijelu poslova zaštite i spašavanja, Hrvatski Crveni križ nadležan je za sljedeće poslove/javna ovlaštenja:

* organizira i vodi Službu traženja, te aktivnosti obnavljanja obiteljskih veza članova obitelji razdvojenih uslijed katastrofa, migracija i drugih situacija koje zahtijevaju humanitarno djelovanje,
* traži, prima i raspoređuje humanitarnu pomoć u izvanrednim situacijama,
* ustrojava, obučava i oprema ekipe za akcije pomoći u zemlji i inozemstvu u slučaju nesreća, sukoba, situacija nasilja itd.
* **Kadrovska popunjenost**

Društvo Crvenog križa Varaždinske županije u svojem sastavu ima:

* Ravnateljicu Društva Crvenog križa Varaždinske županije
* Županijski interventni tim (20 osobe):
* Osiguranje pitke vode – 1 člana,
* Psihološka pomoć i podrška – 10 članova,
* Prva pomoć – 10 članova,
* Procjena situacije – 10 člana,
* Služba traženja – 3 člana,
* Prihvat i smještaj – 10 člana,
* Tim za krizna stanja – 10 članova.
* **Osnovna oprema za djelovanje u slučaju velikih nesreća i katastrofa**

Društvo Crvenog križa Varaždinske županije za djelovanje u slučaju velikih nesreća i katastrofa posjeduje:

* Opremu za smještaj (60 osoba) – šatori HCK
* Opremu za prehranu (20 osoba),
* Opreme za pročišćavanje pitke vode – oprema HCK,
* Opremu za komunikaciju – dio Društva Crvenog križa Varaždinske županije i HCK,
* Opremu za transport – 3 službena vozila Društva Crvenog križa Varaždinske županije (Peugeot SW 206 – 13 godina star, Citroen – NEMO – 8 godina star i Renault CLIO – nabavljen u 2016. g) i službena vozila HCK,
* Isušivač zraka – 1 kom (nabavljeno u 2015. g.),
* Opremu za Tim za krizna stanja:
	+ Pribor za jelo: 800 kom,
	+ Kuhinjski setovi: 40 kom,
	+ Vreće za spavanje: 11 kom,
	+ Stol i klupe: 4 stola i 6 klupa,
	+ Deke: 41 kom,
	+ Prostirke: 50 kom,
	+ Šator: 1 kom
	+ Agregat za struju 1 kom
	+ Grijač za šator 1 kom
	+ Medicinska nosila 1 kom
	+ Rasklopivi ležajevi za smještaj ljudi 6 kom.
* **Značajnije aktivnosti provedene u 2023. godini:**
* Kontinuirana edukacija članova ŽIT prema Programu HCK
* Priprema seminara Službe traženja – za članove ŽIT
* Priprema edukacija tima za krizna stanja – za članove ŽIT
* Priprema edukacije za pročišćavanje voda – članovi ŽIT
* Priprema edukacije za spasioce na otvorenim vodama – članovi ŽIT
* Priprema, organiziranje i provedba terenskih i pokaznih vježbe ŽIT – kao zajedničke aktivnosti HCK ( Međunarodni dan Crvenog križa – 8. svibanj, Tjedan HCK od 8. – 15. svibnja, Svjetski dan prve pomoći ) i ostale redovne aktivnosti planirane u 2023. g.
* Suradnja s Područnom ustrojstvenom jedinicom MUP-a nadležnom za poslove civilne zaštite Varaždin,
* Suradnja i sudjelovanje u operativnim snagama zaštite i spašavanja lokalnih jedinica
* Suradnja s ostalim institucijama vezanim uz zaštitu i spašavanje

## HRVATSKA GORSKA SLUŽBA SPAŠAVANJA – STANICA VARAŽDIN

- HGSS – Stanica Varaždin ima 31 člana od toga:

- 16 spašavatelja,

- 12 pripravnika,

- 3 suradnika,

* **Osnovna oprema za djelovanje u slučaju velikih nesreća i katastrofa**
* 4 gorske nosiljke Mariner, 1 gorska nosiljka Tyral, nosila za speleo-spašavanje, UT nosila, vakuum-madraci,
* 4 službena vozila – 1 osobno, 1 putničko-kombi vozilo, 2 terensko vozilo,
* Aluminijski čamac i pripadajuća prikolica za cestovni prijevoz,
* Užad – statička i dinamička užeta za spašavanje iz stijena, speleoloških objekata, ruševina i sl.,
* Tehničke sprave za rad s užetom i kretanje po užetu,
* Akumulatorska, bušilica i brusilica, motorna pila,
* Radio uređaji,
* GPS uređaji – potrage,
* 9 kompleta (suha odijela, kacige, prsluci) za spašavanje iz vode,
* Medicinska oprema: medicinski interventni ruksaci, osobna oprema za pružanje prve pomoći, imobilizacijske udlage, imobilizacijska daska, AED defibrilator, imobilizacijske sprave tipa KED, blue-splint udlage.
* **Značajnije aktivnosti provedene u 2023. godini**
* Akcije spašavanje na području cijele RH
* Vježbe, održavanje spremnosti unutar Stanice Varaždin (prva pomoć u neurbanim i teško dostupnim područjima, turno skijanje, zimske tehnike – lavine, sondiranja, lociranje pomoću predajnika, kartografija, speleo-spašavanje, ljetne tehnike),
* Osposobljavanje članova stanice kao sudionika u stručnim Stožerima gradova i općina,
* Pokazne vježbi spremnosti u suradnji sa jedinicama lokalne samouprave,
* Obučavanje i priprema staničnih kandidata za pristupanje tehničkim tečajevima za obuku HGSS-a: tečaj speleo-spašavanja, tečaj spašavanja u zimskim uvjetima (skijališta, uređene i neuređene staze, tehnički teren), tečaj prve pomoći u neurbanim i teško dostupnim područjima,
* Sudjelovanje na tečajevima (obuka HGSS-a pripravnici i suradnici),
* Relicenca prve pomoći članove stanice zajedno sa članovima stanice Samobor,
* dežurstva na sportskim događajima: trail, paragliding, WRC, aktivnosti na vodi
* Dežurstvo u NP Paklenica tijekom turističko-penjačke sezone,
* Predavanja i vježbe na ljetnoj alpinističkoj školi PK Vertikal,
* Predavanja i vježbe na planinarskim školama u Varaždinu i Ivancu.

## SPECIJALISTIČKA POSTROJBA CIVILNE ZAŠTITE ZA TRAGANJE I SPAŠAVANJE U RUŠEVINAMA VARAŽDINSKE ŽUPANIJE

Specijalistička postrojba civilne zaštite za traganje i spašavanje u ruševinama Varaždinske županije osnovana je Odlukom o osnivanju specijalističke postrojbe civilne zaštite za traganje i spašavanje u ruševinama Varaždinske županije („Službeni vjesnik Varaždinske županije“ broj 07/20).

Specijalistička postrojba civilne zaštite za traganje i spašavanje u ruševinama Varaždinske županije sastoji se od 1 upravljačke, 2 operativne i 1 logističke skupine. Upravljačka skupina sastoji se od 4 pripadnika, svaka operativna skupina sastoji se od 11 pripadnika, te logistička skupina koja se sastoji od 4 pripadnika.

Namjena postrojbe civilne zaštite za traganje i spašavanje u ruševinama Varaždinske županije je provođenje/potvrđivanje početne procjene, traganje, lociranje i spašavanje žrtava iz ruševina ili klizišta, pružanje prve pomoći do predaje na stručnu medicinsku skrb.

Za Specijalističku postrojbu civilne zaštite za traganje i spašavanje u ruševinama Varaždinske županije radi se provjera dostunosti ljudstva u suradnju sa Odjeskom za obranu Varaždin i Vatrogasnom zajednicom Varaždinske županije.

## SPECIJALISTIČKA POSTROJBA CIVILNE ZAŠTITE ZA TRAGANJE I SPAŠAVANJE U POPLAVAMA VARAŽDINSKE ŽUPANIJE

Specijalistička postrojba civilne zaštite za traganje i spašavanje u poplavama Varaždinske županije osnovana je Odlukom o osnivanju specijalističke postrojbe civilne zaštite za traganje i spašavanje u ruševinama Varaždinske županije („Službeni vjesnik Varaždinske županije“ broj 07/20).

Specijalistička postrojba civilne zaštite za traganje i spašavanje u poplavama Varaždinske županije sastoji se od 1 upravljačke, 4 operativne i 1 logističke skupine. Upravljačka skupina sastoji se od 5 pripadnika, svaka operativna skupina sastoji se od 5 pripadnika, te logistička skupina koja se sastoji od 5 pripadnika.

Namjena Specijalističke postrojba civilne zaštite za traganje i spašavanje u poplavama Varaždinske županije je provođenje/potvrđivanje početne procjene, traganje, spašavanje i pružanje pomoći ljudima u poplavama korištenjem čamaca, pružanje prve pomoći do predaje na stručnu medicinsku skrb i dopremanje najnužnijih sredstava za život, prema potrebi, na područje zahvaćenom poplavom.

Za Specijalističku postrojbu civilne zaštite za traganje i spašavanje u ruševinama Varaždinske županije radi se provjera dostunosti ljudstva u suradnju sa Odjeskom za obranu Varaždin i Vatrogasnom zajednicom Varaždinske županije.

##  KOORDINATORI NA LOKACIJI

Sukladno članku 26. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16), Varaždinska županija će u Planu djelovanja civilne zaštite i u suradnji s operativnim snagama sustava civile zaštite utvrditi popis potencijalnih koordinatora na lokaciji s kojeg, ovisno o specifičnostima izvanrednog događaja, načelnik Stožera civilne zaštite, određuje koordinatora i upućuje ga na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja, a u pravilu iz sastava operativne snage sustava civilne zaštite koja ima vodeću ulogu u provedbi intervencije.

* 1. **PRAVNE OSOBE OD INTERESA ZA SUSTAV CIVILNE ZAŠTITE**

Pravne osobe od interesa za sustav civilne zaštite Varaždinske županije, određene su Odlukom o određivanju pravnih osoba od interesa za sustav civilne zaštite Varaždinske županije („Službeni vjesnik Varaždinske županije“ broj 07/20), s ciljem priprema i sudjelovanja u otklanjanju posljedica katastrofa i velikih nesreća.

Pravne osobe od interesa za sustav civilne zaštite na području Županije su:

* Varkom d.d., Trg bana Jelačića 15, 42000 Varaždin,
* ŽUC Varaždinske županije, Gajeva 4, 42000 Varaždin,
* Termoplin d.d., Vjekoslava Špinčića 78, 42000 Varaždin
* Parkovi d.o.o., Hallerova aleja 8, 42000 Varaždin,
* Autobusni prijevoz d.o.o., Gospodarska 56, 42000 Varaždin,
* Kaming d.d., Zagorska 1, 42222 Ljubešćica,
* Zagorje – Tehnobeton d.d., Pavleka Miškine 49, 42000 Varaždin,
* Veterinarska stanica Varaždin d.d., Trg Ivana Perkovca 24, 42000 Varaždin,
* Vindija d.d., Međimurska 6, 42000 Varaždin,
* Pekarnica Latica d.o.o., Jalkovečka 36, 42000 Varaždin,
* Sportska dvorana Arena, Šetalište Franje Tuđmana 1, 42000 Varaždin,
* Dvorana Graberje, Graberje 31, 42000 Varaždin,
* Hotel Turist Varaždin, Aleja kralja Zvonimira 1, 42000 Varaždin,
* Hotel LaGus, Ulica Glavić 1/A, 42204 Turčin,
* Hotel Trakošćan, Trakošćan bb, 42253 Bednja.

Pravne osobe od interesa za sustav civilne zaštite Varaždinske županije raspolažu potrebnim materijalno-tehničkim sredstvima i smještajnim kapacitetima za djelovanje u velikim nesrećama i katastrofama.

**ŽUPANIJSKA UPRAVA ZA CESTE VARAŽDINSKE ŽUPANIJE**

 Županijska uprava za ceste Varaždinke županije koristi ugovorene kapacitete ljudi, vozila i tehnike izvođača redovnog održavanja cesta PZC Varaždin d.d.

* **Osnovna oprema i sredstva za djelovanje u slučaju velikih nesreća i katastrofa**

Kapaciteti ugovornog izvođača redovnog održavanja za ljetno i zimsko održavanje cesta.

* **Značajnije aktivnosti provedene u 2023. godini**

Planiranje i provođenje izvedbenog programa zimskog održavanja cesta, nadzor i pregledi cesta i cestovnih objekata, provođenje radova ljetnog održavanja cesta.

## UDRUGE

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i Planu djelovanja civilne zaštite jedinice područne (regionalne) samouprave.

Na području Varaždinske županije djeluju sljedeće udruge građana koje su sa svojim snagama i opremom kojom raspolažu od značaja za sustav civilne zaštite:

* Lovački savez Varaždinske županije, Ulica braće Radić 11, 42000 Varaždin,
* Rafting klub Matis, Ive Vojnovića 1, 42000 Varaždin,
* Zajednica tehničke kulture Varaždinske županije, Graberje 33, 42000 Varaždin,
* Radio amaterska udruga Sloga, Graberje 33, 42000 Varaždin,
* Klub podvodnih aktivnosti „Drava“, Gradsko kupalište bb, 42000 Varaždin,
* Radio klub Varaždin, Graberje 33, 42000 Varaždin,
* Radio klub Ludbreg, Trg Svetog trojstva 16, 42230 Ludbreg,
* Radio klub Novi Marof, Zagorska 27, 42220 Novi Marof.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

1. **OSTALI SUDIONICI SUSTAVA CIVILNE ZAŠTITE**

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage – pravne osobe, koje postupaju prema vlastitim operativnim planovima, odnosno:

* MUP, Ravnateljstvo civilne zaštite – Područni ured civilne zaštite Varaždin,
* Nastavni zavod za hitnu medicine Varaždinske županije,
* Zavod za javno zdravstvo Varaždinske županije,
* Opća bolnica Varaždin,
	+ Opća služba za plućne bolesti i TBC Klenovnik,
	+ Služba za produženo liječenje i palijativnu skrb Novi Marof,
* Specijalna bolnica za medicinsku rehabilitaciju Varaždinske Toplice,
* Dom zdravlja Varaždinske županije,
* Veterinarske ustanove:
	+ Veterinarska stanica Ludbreg – Nova d.o.o.,
	+ Veterinarska stanica Ivanec d.o.o.,
	+ Veterinarska stanica Novi Marof d.o.o.,
* Centri za socijalnu skrb (Varaždin, Ludbreg, Ivanec, Novi Marof)
* MUP, PU varaždinska,
* Hrvatske vode, VGO za Muru i Gornju Dravu,
* Hrvatske šume – UŠP Koprivnica (Šumarija Varaždin, Šumarija Ludbreg, Šumarija Ivanec)
* Hrvatska poljoprivredno – šumarska savjetodavna služba, Podružnica Varaždinske županije,
* HEP ODS d.o.o.
	+ Elektra Varaždin (Terenska jedinica Novi Marof, Terenska jedinica Ivanec, Terenska jedinica Vinica),
	+ Elektra Zagreb (Terenska jedinica Sveti Ivan Zelina),
	+ Elektra Koprivnica (Terenska jedinica Ludbreg),
* Ivkom-vode d.d.,
* Ivkom-plin d.o.o.,
* PZC Varaždin d.d.,
* Vodogradnja Varaždin.

**NASTAVNI ZAVOD ZA HITNU MEDICINU VARAŽDINSKE ŽUPANIJE**

* **Kadrovska popunjenost**

Zavod za hitnu medicinu Varaždinske županije broji 25 timova T-1 te 16 timova sanitetskog prijevoza.

* **Osnovna oprema za djelovanje u slučaju velikih nesreća i katastrofa**

ZZHM Varaždinske županije za djelovanje u slučaju velikih nesreća i katastrofa posjeduje sljedeću opremu:

* vozilo za velike nesreće, (oprema za 15 ljudi i oprema za spašavanje 15 unesrećenih)
* trijažne torbe za velike nesreće
* zavojni i potrošni materijal
* lijekove.
* **Značajnije aktivnosti provedene u 2023. godini**
* organiziranje i provođenje vježbi kao nositelji ili učesnici u planiranim vježbama drugih operativnih snaga civilne zaštite.
* MRMI za dvoje djelatnika
* rješavanje velike nesreće sa poljskim autobusom.

 Sukladno Zakonu o zdravstvenoj zaštiti Nastavni zavod za hitnu medicinu Varaždinske županije obavlja i sljedeće poslove:

* provodi mjere hitne medicine na području Varaždinske županije,
* osigurava suradnju u pružanju hitne medicine sa susjednim županijama,
* osigurava provedbu utvrđenih standarda opreme, vozila te vizualnog identiteta vozila i zdravstvenih radnika,
* provodi standarde hitne medicine za hitni medicinski prijevoz cestom, a standarde za hitni medicinski prijevoz zrakom provodi u suradnji s Hrvatskim zavodom za hitnu medicinu,
* osigurava provedbu standarda kvalitete rada ta predlaže Hrvatskom zavodu za hitnu medicinu mjere potrebne za poboljšanje postojećih standarda kvalitete rada i opremljenosti,
* obavlja djelatnost sanitetskog prijevoza,
* planira, organizira i sudjeluje u obrazovanju stanovništva iz područja hitne medicine na svom području,
* surađuje s drugim zdravstvenim ustanovama i zdravstvenim radnicima u provedbi liječenja i dijagnostike bolesti,
* planira i sudjeluje u izradi i provedbi pojedinih projekata zdravstvene zaštite u izvanrednim prilikama u koordinaciji s Hrvatskim zavodom za hitnu medicinu,
* obavlja i druge poslove iz područja hitne medicine za potrebe Varaždinske županije.

 Zavod od 0-24 sata tijekom kalendarske godine ima stalno na rasporedu rada 5 ekipa timova T1 odnosno 5 doktora medicine, 5 medicinskih sestara/tehničara, 5 vozača sanitetskih vozila s 5 sanitetskih vozila u cijelosti opremljenih za pružanje hitne medicinske pomoći te 2 medicinske sestre u medicinsko prijavno-dojavnoj jedinici. Timovi su povezani sustavom GSM veza i tetra radio sustavom, a ispostave Varaždin kao i medicinsko prijavno-dojavna jedinica povezani su fiksnom telefonskom linijom (vlastita VPN mreža), audiovizualnom opremom te tetra radio sustavom. Hitni pozivi se zaprimaju putem Centra 112, a koji je u slučaju potrebe zaštite i spašavanja koordinator između hitne medicinske pomoći i drugih ustanova i tijela koja su obuhvaćena sustavom zaštite i spašavanja. S opremom i stručnim kadrom kojim Zavod raspolaže u svakom trenutku može u najkraće moguće vrijeme aktivirati radom po pozivu još 5 ekipa timova T1 te aktivirati sva sanitetska vozila koja obavljaju djelatnost sanitetskog prijevoza te dodatni stručni kadar medicinske sestre/tehničari također radom po pozivu. Zavod ne raspolaže s opremom i sredstvima za slučaj masovnih nesreća koje se tiču kemijskih i sličnih akcidenata (plin, požar i sl.) na način da bi sudjelovao u neposrednom spašavanju jer su za to osposobljene i opremljene posebne službe spašavanja (vatrogasci, HGSS i dr.). Ekipe timova T1 na sigurnoj udaljenosti po život ljudi prihvaćaju unesrećene od posebnih službi spašavanja te ih zbrinjavaju. Zavod je opremljen trijažnim kovčegom za trijažu u masovnim nesrećama.

1. **ANALIZA FINANCIRANJA SUSTAVA CIVILNE ZAŠTITE U 2023. GODINI**

Tijekom 2023. godine na operativne snage sustava civilne zaštite Varaždinske županije i njihovo djelovanje utrošena su sljedeća financija sredstva:

* Vatrogasna zajednica Varaždinske županije: 213.398,00 eura,
* HGSS – Stanica Varaždin: 10.000,00 eura,
* Društvo Crvenog križa Varaždinske županije: 85.181,00 eura,
* Sustav civilne zaštite: 61.236,00 eura.
1. **ZAKLJUČAK**

Razmatrajući stanje sustava civilne zaštite na području Varaždinske županije može se zaključiti da isti omogućava izvršavanje svih zadaća vezanih uz zaštitu i spašavanje stanovništva, materijalnih i kulturnih dobara i okoliša od velikih nesreća i katastrofa zahvaljujući dobroj organiziranosti i opremljenosti svih operativnih snaga sustava civilne zaštite kao i ostalih gotovih snaga koje se i zaštitom i spašavanjem bave u okviru svoje redovne djelatnosti.

**PREDSJEDNIK**

**dr. sc. Josip Križanić**

# OBRAZLOŽENJE

Temeljem članka 17., stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21 i 114/22), članka 48. Pravilnika o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja članak („Narodne novine“ broj 66/21), predstavničko tijelo, na prijedlog izvršnog tijela jedinice lokalne i područne (regionalne) samouprave usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Analizirajući utvrđene organizirane snage sustava civilne zaštite procjenjuje se da je neophodan daljnji razvoj i unapređenje mogućnosti djelovanja svih subjekata civilne zaštite, uz osiguravanje sredstva za njihovo opremanje sukladno procjeni ugroženosti i planovima civilne zaštite, te razvojnim programima, uz međusobno stalno usklađivanje planske dokumentacije i organiziranje vježbi s konkretnim sadržajima i u realnom vremenu.

Unapređenje sposobnosti pojedinih službi i tijela za sudjelovanje u aktivnostima civilne zaštite, spašavanja ljudi i materijalnih dobara detaljnije je naznačeno u godišnjem Planu razvoja sustava civilne zaštite na području Varaždinske županije za 2024. godinu.

 **ŽUPAN**

**Anđelko Stričak**